‘ছাবা’ মুক্তির আগে স্বর্ণ মন্দিরে রশ্মিকা, সঙ্গে ভিকি

ওয়েব ডেস্ক: ১৪ ফেব্রুয়ারি প্রেক্ষাগৃহে মুক্তি পাবে ‘ছাবা’ (Chhaava)। ছবি মুক্তির আগে জোরদার প্রচার করে চলেছেন অভিনেতা ভিকি কৌশল (Vicky Kaushal) এবং রশ্মিকা মন্দনা (Rashmika Mandanna)। কদিন আগেই ছবির প্রচারের কলকাতা থেকে ঘুরে যান ভিকি। আর এবার দেখা গেল পঞ্জাবের স্বর্ণ মন্দিরে (Golden Temple ) হাজির এই জুটি।

চলছে প্রেমের সপ্তাহ। আর কিছুদিন বাদেই ভালোবাসার দিন অর্থাৎ ভ্যালেন্টাইনস ডে। সেদিনই প্রেক্ষাগ্রহে মুক্তি পেতে চলেছে ভিকি কৌশল এবং রশ্মিকা মন্দনা অভিনীত ‘ছাবা। বিভিন্ন রাজ্য ঘুরে ‘ছাবা’ প্রচার করছেন ছত্রপতি সম্ভাজির চরিত্রে অভিনয় করা ভিকি। ‘ছাবা’ টিমের সঙ্গে পাঞ্জাবের স্বর্ণ মন্দিরে পুজো দিলেন ভিকি কৌশল ও রশ্মিকা মন্দনা। ইনস্টাগ্রামে ভিকি স্বর্ণমন্দিরের বেশ কয়েকটি ছবি পোস্ট করেছেন এবং হরমন্দির সাহিবে প্রার্থনা করার অভিজ্ঞতা ভাগ করে নিয়েছেন। ‘#SriHarmandirSahib-এর অসাধারণত্ব নিয়ে নতুন করে কিছু বলার নই! শান্তি, প্রার্থনা, আধ্যাত্বিকতা, শক্তির উৎস। আমরা যখন #Chhaava গোটা বিশ্বের কাছে নিয়ে আসছি, তখন আশা করি এই পবিত্র স্থানের শক্তি ও ভক্তির অংশ অন্তত আমাদের সিনেমায় প্রতিফলিত হবে। রব মেহের! সতনাম ওয়াহেগুরু।’

View this post on Instagram

A post shared by Instant Bollywood (@instantbollywood)

আরও পড়ুন: অরিজিতের স্কুটিতে এড শিরান

রশ্মিকাকে দেখা গেল একটি ফুচিয়া গোলাপী এথনিক স্যুট এবং একটি ম্যাচিং দোপাট্টা পরে থাকতে। ভিকি একটি সাদা কুর্তা পায়জামা পরেছিলেন এবং কমলা রঙের স্কার্ফ দিয়ে মাথা ঢেকেছিলেন। রশ্মিকা মান্দান্না একটি ছবি পোস্ট করেছেন যেখানে তাকে তার সহ-অভিনেতা ভিকি কৌশলের সঙ্গে দেখা গিয়েছে। বিমানের পোজ দিতে দেখা গিয়েছে দুজনকে। “অমৃতসর… কি হাল আআআ!!!”। ‘অ্যানিমেল’ অভিনেত্রীকে ক্রিম টি-শার্ট, ব্যাগি নীল ডেনিম পরা স্বাভাবিকভাবেই বেশ ফুরফুরে দেখাচ্ছিল। ভিকি কৌশল একটি কালো সোয়েটশার্ট এবং কালো সোয়েটপ্যান্ট বেছে নিয়েছিলেন, সঙ্গে একটি ম্যাচিং স্পোর্টস ক্যাপও ছিল।

View this post on Instagram

A post shared by Pallav Paliwal (@pallav_paliwal)

অন্য খবর দেখুন